CELEX: 32022R0148
Language: sk
Date: 2022-02-03 00:00:00
Title: Nariadenie Rady (EÚ) 2022/148 z 3. februára 2022, ktorým sa mení nariadenie (EÚ) č. 753/2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane

4.2.2022   
               
               
                  SK
               
               
                  Úradný vestník Európskej únie
               
               
                  L 25/5
               
            
         NARIADENIE RADY (EÚ) 2022/148
         z 3. februára 2022,
         ktorým sa mení nariadenie (EÚ) č. 753/2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 215,
         so zreteľom na rozhodnutie Rady 2011/486/SZBP z 1. augusta 2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane (1),
         so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
         keďže:
         
                     (1)
                  
                  
                     Nariadením Rady (EÚ) č. 753/2011 (2) nadobúdajú účinnosť reštriktívne opatrenia prijaté v rámci Organizácie Spojených národov.
                  
               
                     (2)
                  
                  
                     Bezpečnostná rada Organizácie Spojených národov 22. decembra 2021 prijala rezolúciu č. 2615 (2021) (ďalej len „rezolúcia BR OSN č. 2615 (2021)“). Uvedenou rezolúciou sa predovšetkým zavádza nová výnimka z reštriktívnych opatrení týkajúca sa humanitárnej pomoci a iných činností, ktorými sa podporujú základné ľudské potreby v Afganistane.
                  
               
                     (3)
                  
                  
                     Rada 3. februára 2022 prijala rozhodnutie (SZBP) 2022/153 (3), ktorým sa mení rozhodnutie 2011/486/SZBP v súlade s rezolúciou BR OSN č. 2615 (2021).
                  
               
                     (4)
                  
                  
                     Uvedené zmeny patria do rozsahu pôsobnosti zmluvy a preto je na ich vykonanie potrebné regulačné opatrenie na úrovni Únie, najmä s cieľom zabezpečiť ich jednotné uplatňovanie vo všetkých členských štátoch.
                  
               
                     (5)
                  
                  
                     Nariadenie (EÚ) č. 753/2011 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            V článku 3 nariadenia (EÚ) č. 753/2011 sa dopĺňa tento odsek:
            
               
                  „4.   Odseky 1 a 2 sa nevzťahujú na sprístupnenie finančných prostriedkov alebo hospodárskych zdrojov potrebných na zabezpečenie včasného poskytnutia humanitárnej pomoci a iných činností, ktorými sa podporujú základné ľudské potreby v Afganistane, alebo na podporu takých činností.“
               
            
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. februára 2022
            
               
                  Za Radu
               
               
                  predseda
               
               J.-Y. LE DRIAN
            
         
         
            (1)  Ú. v. EÚ L 199, 2.8.2011, s. 57.
         
            (2)  Nariadenie Rady (EÚ) č. 753/2011 z 1. augusta 2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane (Ú. v. EÚ L 199, 2.8.2011, s. 1).
         
            (3)  Rozhodnutie Rady (SZBP) 2022/153 z 3. februára 2022, ktorým sa mení rozhodnutie 2011/486/SZBP o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane (pozri stranu 17 tohto úradného vestníka).